Ixef amezwaru : Awal ɣef kra n tmeḍranin d yiferdisen n tesleḍt n wungal seg tama n ugbur zemren ad ɣren akk medden, tella tin ur d-yenni ara umaru, yellan gar yijerriden, ara yaznen ameɣri ɣer wayen ur d-yettawabedren ara. Tasekla tcudd ɣer yidles n tutlayt neɣ n tmetti ansi i d-yekka uḍris n tɣuri, yal tasekla tesɛa tazamulit i tt-yerzan, akka am ɣur-neɣ nekkni, imi tasekla timawit tiweḍ aswir meqqren, tazamulit tuɣ adeg deg tsekla, ma yenna-ak yiwen winna d uccen, yebɣa ad ak-yini yeẓwer, winna d awtul, yebɣa ad ak-yini yettaɣ tarewla yal tikkelt ma yeḥṣel.